Ορθολογική διαχείριση απορριμμάτων στο δήμο Πολυγύρου με την εφαρμογή συστήματος οικιακής κομποστοποίησης:
Creators: name: Ιωακειμίδης, Στέφανος Νεόφυτου
Publisher: name: Aristotle University of Thessaloniki
Year: 2013
Subjects: Διαχείριση στερεών αποβλήτων
Οργανικά οικιακά απόβλητα
Κομποστοποίηση
Solid waste management
Organic household waste
Composting

description: Ένα από τα σημαντικότερα περιβαλλοντικά προβλήματα που απασχολεί έντονα τις κοινωνίες των ανθρώπων τις τελευταίες δεκαετίες, είναι η διαχείριση των απορριμμάτων που παράγονται από τις δραστηριότητες των μελών τους. Το πρόβλημα αυτό επιφέρει αρνητικές επιπτώσεις στον άνθρωπο, αλλά και στο φυσικό περιβάλλον και για αυτό η εξεύρεση λύσης είναι πρωταρχικής σημασίας. Ο τρόπος διαχείρισης των απορριμμάτων που εφαρμοζόταν παλαιότερα, δεν είναι αποδεκτός σήμερα εξαιτίας της αλλαγής της σύστασης των απορριμμάτων, όπου περιέχονται υλικά που δύσκολα αποικοδομούνται, αλλά και της ολοένα αυξανόμενης εκμετάλλευσης των φυσικών οικοσυστημάτων με τρόπο που ξεπερνά τη φέρουσα ικανότητά τους. Έτσι, η διαχείριση των αποβλήτων που περιελάμβανε τη συλλογή και την ανεξέλεγκτη διάθεση σε κάποιο φυσικό αποδέκτη κατά το παρελθόν, εξελίχθηκε σε μια πολύ πιο σύνθετη διαδικασία που αποσκοπεί στη μείωση της περιβαλλοντικής επιβάρυνσης και στην εξοικονόμηση φυσικών πόρων μέσω της επεξεργασίας των αποβλήτων που παράγονται. Στην παρούσα εργασία, μελετάται ένας από τους τρόπους ορθολογικής διαχείρισης στερεών αποβλήτων που μπορεί να εφαρμοστεί σε μεγάλη κλίμακα, αυτός της οικιακής κομποστοποίησης. Η οικιακή κομποστοποίηση είναι μια φυσική διαδικασία, κατά την οποία τα οργανικά οικιακά απόβλητα, μπορούν να εκτραπούν από τον κάδο σύμμεικτων απορριμμάτων και να μετατραπούν σε εδαφοβελτιωτικό – λίπασμα, εξασφαλίζοντας οφέλη οικονομικά, κοινωνικά, αλλά και περιβαλλοντικά. Για την παρακολούθηση της εξέλιξης ενός τέτοιου προγράμματος, επιλέχθηκε ο δήμος Πολυγύρου - Χαλκιδικής, ο οποίος στα πλαίσια της ολοκληρωμένης διαχείρισης των αποβλήτων του, διένειμε στους δημότες του ειδικούς κάδους προκειμένου να κομποστοποιούν οργανικά απόβλητα που προκύπτουν από την οικία ή την επιχείρηση τους. Αρχικά διερευνήθηκε η υπάρχουσα κατάσταση στη διαχείριση των αστικών στερεών αποβλήτων στην Ελλάδα, σε τομείς όπως η ποσοτική και ποιοτική ανάλυση των στερεών αποβλήτων, τα εγκεκριμένα συστήματα διαχείρισης συσκευασιών και άλλων προϊόντων, οι φορείς διαχείρισης στερεών αποβλήτων καθώς και το νομοθετικό πλαίσιο στην Ελλάδα και στην Ευρώπη, που διέπει τη διαχείριση τους. Επίσης, καταγράφηκαν οι ορθολογικοί τρόποι διαχείρισης των αστικών στερεών αποβλήτων που αποσκοπούν στην προστασία του περιβάλλοντος και την ελαχιστοποίηση των επιπτώσεων σε αυτό. Επιπλέον, αναζητήθηκαν οι γενικές κατευθύνσεις και προτεραιότητες που τίθενται στο Περιφερειακό Σχέδιο Διαχείρισης Αποβλήτων της Κεντρικής Μακεδονίας, ενώ ιδιαίτερη μνεία γίνεται σε αυτά που αφορούν στην περιφερειακή, πλέον, ενότητα Χαλκιδικής. Ακόμα, συλλέχθηκαν στοιχεία και δεδομένα για τη διοικητική διαίρεση, την πληθυσμιακή εξέλιξη του δήμου Πολυγύρου, καθώς επίσης για το υπάρχον σύστημα διαχείρισης και τις παραγόμενες ποσότητες των αστικών στερεών αποβλήτων. Η παρακολούθηση του προγράμματος οικιακής κομποστοποίησης, που λαμβάνει χώρα στον Πολύγυρο, ξεκίνησε από τα πρώτα στάδια εφαρμογής της, δηλαδή την οργάνωση του, την ενημέρωση και την εκδήλωση ενδιαφέροντος από τη μεριά των δημοτών, συνέχισε με τα σεμινάρια που πραγματοποιήθηκαν στους ενδιαφερόμενους πολίτες και την εξέλιξη του, ενώ ολοκληρώθηκε με την παρουσίαση των αποτελεσμάτων από την έρευνα που πραγματοποιήθηκε στους συμμετέχοντες για τη σημασία και τα οφέλη του.
description: One of the most important environmental problems of the last decades is how the waste that’s produced by human activities is managed. This issue has huge consequences to human beings and the environment. Thus, there is a substantial reason to adjust this matter. Nowadays, the way that the waste used to be disposed of is not applicable anymore, because of new complex materials, which are difficult to degrade and the excessive use of natural resources. For all these reasons, a more advanced waste management technology has been introduced, in order to reduce the environmental pollution and the natural resources that were used to be used in the past. At this current study, composting, one of the ways solid waste management, is studied, which can be implement in an extent scale. The home composting is a natural process, during which organic household waste can be diverted from the containers of mixed waste and converted into compost, ensuring economically, socially and environmentally benefits. To monitor the evolution of this program, it has been selected the municipality of Poligiros – Halkidiki - Greece, who distributed to residents bins to compost organic waste from theirs houses or business, under the Integrated Waste Management. Initially, it has been investigated the current situation in the management of municipal solid waste in Greece, such as quantitative and qualitative analysis of solid waste management, systems approved packaging and other products, operators of solid waste management and the legislative framework in Greece and Europe which relates with their management. Moreover, rational ways of managing municipal solid waste are recorded so as to protect the environment and minimize the impact on it. Furthermore, guidelines and priorities are searched, which are set out in the Regional Waste Management Plan of Central Macedonia, while particular reference is made to the regional section of Halkidiki. Additionally, information and data are collected for the administrative division, the evolution of the population of municipality of Poligiros and as well for the existing management system and the quantities of municipal solid waste. The monitoring of the home compost program in Poligiros began from the early stage of application, information, organizing seminars for the citizens, to sum up with the presentation of the results, which came up through a research about the importance and benefits of home compost.